
                                                                           PATVIRTINTA
Šakių rajono savivaldybės administracijos 
direktoriaus 2018 m. kovo    d.
įsakymu Nr. AT-


RAJONO SAVIVALDYBĖS ADMINISTRACIJOS ŠVIETIMO, SPORTO IR JAUNIMO REIKALŲ SKYRIAUS EKONOMISTO PAREIGYBĖS APRAŠYMAS

I SKYRIUS
PAREIGYBĖ

         1. Rajono savivaldybės administracijos Švietimo, sporto ir jaunimo reikalų skyriaus (toliau – skyriaus) ekonomisto (toliau – ekonomistas) pareigybė yra priskiriama specialistų pareigybių grupei.
         2. Pareigybės lygis – A2.
         3. Pareigybės paskirtis – įgyvendinti skyriaus kompetencijai priklausančias funkcijas mokinio krepšelio lėšų apskaitos, statistinių ataskaitų parengimo srityse.
         4. Pareigybės pavaldumas – ekonomistas tiesiogiai pavaldus skyriaus vedėjui.

II SKYRIUS
SPECIALIEJI REIKALAVIMAI ŠIAS PAREIGAS EINANČIAM DARBUOTOJUI

         5. Darbuotojas, einantis šias pareigas, turi atitikti šiuos specialiuosius reikalavimus: 
         5.1. turėti ne žemesnį kaip aukštąjį universitetinį išsilavinimą su bakalauro kvalifikaciniu laipsniu ar jam prilygintu išsilavinimu arba aukštąjį koleginį išsilavinimą su profesinio bakalauro kvalifikaciniu laipsniu ar jam prilygintu išsilavinimu;
         5.2. būti susipažinusiam su Lietuvos Respublikos įstatymais, Vyriausybės nutarimais, Švietimo ir mokslo ministerijos teisiniais aktais, rajono tarybos sprendimais ir kitais teisės aktais, reglamentuojančiais švietimo institucijų veiklą;
         5.3. mokėti dirbti su statistinių ataskaitų sudarymo programomis švietimo valdymo informacinėje sistemoje, mokėti taikyti Lietuvos Respublikos Vyriausybės ir Švietimo ir mokslo ministerijos teisinius aktus mokinio krepšelio bei darbo apmokėjimo klausimais, mokėti kaupti, sisteminti, apibendrinti informaciją, rengti išvadas, savarankiškai planuoti, organizuoti savo veiklą;
         5.4. mokėti dirbti MS Office kompiuterinėmis programomis ir Internet Explorer naršykle.

III SKYRIUS
ŠIAS PAREIGAS EINANČIO DARBUOTOJO FUNKCIJOS

         6. Šias pareigas einantis darbuotojas vykdo šias funkcijas:
         6.1. tikrina švietimo įstaigų pedagogų mokslo metų pradžios tarifikacijas; 
         6.2. sudaro rajono švietimo įstaigų sąrašą rugsėjo 1 d. būklei;
         6.3. tikrina švietimo įstaigų statistines ataskaitas: 1-mokykla (mokiniai); 2-mokykla (aplinka); 3-mokykla (pedagogai); 3D-mokykla (nepedagoginiai darbuotojai); 3ES-mokykla (darbuotojai); 3I-mokykla (pedagogai, naudojantys internetą dėstomajam dalykui); 4-mokykla (neformalusis švietimas), ŠV-03 (ikimokyklinis ugdymas). Sudaro ir nustatytais terminais teikia Švietimo informacinių technologijų centrui šių statistinių ataskaitų suvestines ataskaitas.
         6.4. teikia Švietimo ir mokslo ministerijai apskaičiuotus bendrojo lavinimo mokyklų ir ikimokyklinio ugdymo įstaigų mokinio krepšelio dydžius rugsėjo 1 d. būklei;
         6.5. paskirsto lėšas, gautas mokinio krepšelio finansavimui, ir teikia savivaldybės administracijos Biudžeto ir turto skyriui;
         6.6. rengia mokinio krepšelio lėšų panaudojimo metinę ataskaitą ir teikia ją Švietimo informacinių technologijų centrui;
         6.7. rengia paraiškas ūkio lėšoms iš valstybės biudžeto gauti ir teikia jas Švietimo ir mokslo ministerijai;
         6.8. rengia paraiškas valstybės biudžeto lėšoms, susijusioms su pedagoginių darbuotojų skaičiaus optimizavimu, gauti ir šių lėšų panaudojimo ataskaitas bei teikia  jas Švietimo ir mokslo ministerijai; 
         6.9. rengia rajono savivaldybės tarybos sprendimus mokinio krepšelio paskirstymo ir naudojimo tvarkos klausimais, mokesčių už neformalųjį ir ikimokyklinį ugdymą nustatymo klausimais, maksimalaus pareigybių skaičiaus švietimo įstaigose nustatymo klausimais, švietimo įstaigų vadovų darbo apmokėjimo tvarkos klausimais;
         6.10. rengia mero potvarkius švietimo įstaigų vadovų tarnybinių atlyginimų nustatymo klausimais;       
         6.11. rengia administracijos direktoriaus įsakymus rekomenduojamų pareigybių švietimo įstaigoms klausimais;
         6.12. konsultuoja švietimo įstaigas mokinio krepšelio panaudojimo, pedagoginių darbuotojų tarifikavimo klausimais;
         6.13. esant būtinumui, vykdo kitus nenuolatinio pobūdžio su skyriaus funkcijomis susijusius pavedimus.
IV SKYRIUS
ATSAKOMYBĖ

         7. Šias pareigas vykdantis darbuotojas atsako:
         7.1. už Lietuvos Respublikos įstatymų ir kitų teisės aktų laikymąsi, šiame pareigybės aprašyme nurodytų funkcijų ir pareigų tinkamą vykdymą ir pavestų užduočių atlikimą laiku.
         7.2. už netinkamą pareigų vykdymą įstatymų nustatyta tvarka. 

